3.  การประกอบธุรกิจของแต่ละสายผลิตภัณฑ์

    1.  ธุรกิจโทรทัศน์

(1) ลักษณะผลิตภัณฑ์หรือบริการ

บริษัทดำเนินธุรกิจผลิตรายการโทรทัศน์
โดยการเช่าเวลาจากทางสถานีโทรทัศน์เพื่อนำมาผลิตรายการโทรทัศน์และขายโฆษณาเอง
และการขายเวลาโฆษณารายการอื่นๆ ของสถานีโทรทัศน์
โดยบริษัทมีประสบการณ์และความชำนาญในการผลิตรายการโทรทัศน์ประเภทรายการข่าว
รายการสารคดี รายการวาไรตี้ และละครโทรทัศน์
ด้วยนโยบายในการผลิตรายการที่มีคุณภาพและอยู่ในความนิยมของผู้ชมแต่ละกลุ่ม

ลักษณะรายการโทรทัศน์ของบริษัทในปัจจุบัน สามารถแบ่งออกได้ดังนี้

1.  รายการโทรทัศน์ที่บริษัทบริหารการผลิตและจำหน่ายเวลาโฆษณา

คือ รายการที่สร้างสรรค์ ผลิต
และดำเนินการบริหารการจำหน่ายเวลาโฆษณาโดยคณะทำงานของบริษัท
โดยลิขสิทธิ์ของรายการเหล่านี้จะเป็นของบริษัท

2. รายการโทรทัศน์ที่บริษัทร่วมผลิต

คือ รายการที่บริษัทเป็นเจ้าของเวลาออกอากาศและร่วมลงทุนกับบริษัทอื่นๆ ในการสร้างสรรค์
ผลิตรายการ และรวมถึงการบริหารการจำหน่ายเวลาโฆษณา

3. รายการโทรทัศน์ที่บริษัทบริหารการจำหน่ายเวลาโฆษณาให้

คือ
รายการที่บริษัทเช่าเวลาออกอากาศจากสถานีโทรทัศน์รวมต้นทุนการผลิตด้วยเพื่อจำหน่ายเวลาโฆษณาในรายการนั้นๆ

ในปี 2551 บริษัทได้สร้างสรรค์รายการโทรทัศน์ให้มีความหลากหลายมากขึ้น
และมุ่งเน้นรายการประเภทข่าวสาร สาระความรู้ สู่กลุ่มผู้ชมรายการให้ครอบคลุมในวงกว้างเพิ่มขึ้น
เช่น รายการข่าว รายการวาไรตี้แนวอาชีพ รายการสถานการณ์ระดับโลก เป็นต้น

-   เจาะเกาะติด []

  นำเสนอเหตุการณ์ข่าวสารที่เกิดขึ้นประจำวัน โดยเน้นแนวเจาะลึก เกาะติด
  ประเด็นร้อนรอบด้านที่ส่งผลกระทบและก่อให้เกิดความเปลี่ยนแปลงในสังคม และเสนอแนวทางแก้
  ปัญหาหรือทางออก โดยมีการใช้เทคนิค Virtual Studio เต็มรูปแบบครั้งแรกในประเทศไทย
  ซึ่งเป็นเทคโนโลยีภาพ 3 มิติ เพื่อสร้างความแปลกใหม่และทันสมัย
  ออกอากาศทางสถานีโทรทัศน์สีกองทัพบกช่อง 7 ทุกวันจันทร์-วันพฤหัสบดี เวลา 00.30 –
  01.30 น.

-   หนึ่งสมองสองมือ

  รายการที่แนะนำช่องทางสร้างอาชีพน่าสนใจต่างๆ ให้กับทุกคนในครอบครัว
  นำไปประกอบอาชีพเพื่อสร้างรายได้
  โดยถ่ายทอดประสบการณ์ชีวิตที่ผ่านมาจากวันแรกที่เริ่มต้นด้วยสองมือเปล่า จนมาวันนี้
  วันที่ประสบความสำเร็จในวิชาชีพที่การันตีได้ว่ามีผู้ประสบความสำเร็จมาแล้ว
  เพื่อให้คุณได้ลองเปิดโอกาสใหม่ๆ ให้กับชีวิตต่อไป ออกอากาศทางสถานีโทรทัศน์สีกองทัพบกช่อง
  7 ทุกวันจันทร์ เวลา 15.30 – 16.00 น.[]

-   เส้นทางสู่ทำเนียบขาว[]

  นำเสนอรายการเชิงวิเคราะห์เจาะลึกการเลือกตั้งประธานาธิบดีสหรัฐอเมริกา
  ซึ่งถือได้ว่าเป็นเหตุการณ์ครั้งสำคัญระดับโลก
  เพราะเป็นช่วงของการเปลี่ยนผ่านผู้นำของประเทศมหาอำนาจ
  ที่อาจส่งผลกระทบต่อสภาวะเศรษฐกิจและสังคมทั่วโลก
  ตลอดจนรายงานสถานการณ์ทุกแง่มุมที่เชื่อมโยงกับชีวิตความเป็นอยู่ของคนไทยที่น่าสนใจ
  โดยได้รับความร่วมมือจากพันธมิตร อันได้แก่ TNN Bangkok Post
  สมาคมอเมริกันศึกษาในประเทศไทย และ Voice of America โดยการนำเสนอผ่านฉากแบบ
  Virtual Studio ออกอากาศทางสถานีโทรทัศน์ True Visions ช่อง TNN
  และช่วงหนึ่งในรายการเจาะเกาะติดทางสถานีโทรทัศน์สีกองทัพบกช่อง 7

-   ละครคลื่นฝันวันรัก[]

  ละครวัยรุ่นสร้างสรรค์สังคมอุดมด้วยเสียงเพลง
  นำเสนอเรื่องราวชีวิตของกลุ่มวัยรุ่นที่ต้องเผชิญกับความรัก ความท้าทาย ความอดทน
  บนเส้นทางทางเลือกของอาชีพ
  และด้วยความรู้รักสามัคคีทำให้ทุกคนก้าวสู่เส้นทางตามฝันของตนเองสำเร็จ ออกอากาศทางสถานี
  โทรทัศน์โมเดิร์นไนน์ ทีวี ทุกวันเสาร์ – วันอาทิตย์ เวลา 21.00 - 22.00 น.

ในปี 2551 บริษัทมีเวลาออกอากาศเฉลี่ยต่อสัปดาห์ประมาณ 798 นาที
โดยออกอากาศทางสถานีโทรทัศน์สีกองทัพบกช่อง 7 จำนวน 14 รายการ ช่อง 9 อสมท. จำนวน
1 รายการ และ True Visions ช่อง TNN จำนวน 1 รายการ
โดยมีรายละเอียดรายการที่ออกอากาศ ดังนี้

+----------------+-----------------+--------------+--------------+----+
| ชื่อรายการ       | สัญญลักษณ์         | รูปแบบรายการ  | วัน-เวลา      | ช  |
|                |                 |              |              | ่อง |
|                | ประจำรายการ     |              | ใ            |    |
|                |                 |              | นการออกอากาศ |    |
+----------------+-----------------+--------------+--------------+----+
| เส้นทางเศรษฐี    | []              | วาไรตี้        | วันเสาร์       | 7  |
|                |                 |              |              |    |
|                |                 |              | เวลา         |    |
|                |                 |              | 16.45-17.30  |    |
|                |                 |              | น.           |    |
+----------------+-----------------+--------------+--------------+----+
| เฮฮาหน้าซอย     | []              | Sit Com      | วันจันทร์       | 7  |
|                |                 |              |              |    |
|                |                 |              | เวลา         |    |
|                |                 |              | 10.30-11.30  |    |
|                |                 |              | น.           |    |
+----------------+-----------------+--------------+--------------+----+
| หนึ่งสมองสองมือ   | []              | วาไรตี้        | วันจันทร์       | 7  |
|                |                 |              |              |    |
|                |                 |              | เวลา 15.30   |    |
|                |                 |              | -16.00 น.    |    |
+----------------+-----------------+--------------+--------------+----+
| 7 กะรัต         | []              | วาไรตี้        | วันอังคาร      | 7  |
|                |                 |              |              |    |
| (ออกอากาศถึง    |                 |              | เวลา         |    |
| มิ.ย.51)        |                 |              | 22:25-00.25  |    |
|                |                 |              | น.           |    |
+----------------+-----------------+--------------+--------------+----+
| ข่าวภาคเที่ยง     | []              | รายงานข่าว    | วันจันทร์-ศุกร์   | 7  |
|                |                 |              |              |    |
|                |                 |              | เวลา         |    |
|                |                 |              | 12:00-12:45  |    |
|                |                 |              | น.           |    |
+----------------+-----------------+--------------+--------------+----+
| เจาะเกาะติด     | []              | นำเสนอประเ   | ว            | 7  |
| (เริ่มออกอากาศ   |                 | ด็นข่าวที่น่าสนใจ | ันจันทร์-พฤหัสบดี |    |
| ก.ค. 51)       |                 |              | เวลา 00.30 - |    |
|                |                 |              | 01.30 น.     |    |
+----------------+-----------------+--------------+--------------+----+
| ล              |                 | ละคร         | วันอาทิตย์      | 7  |
| ะครหลังข่าวภาคค่ำ |                 |              |              |    |
|                |                 |              | เวลา         |    |
|                |                 |              | 20:30-22:30  |    |
|                |                 |              | น.           |    |
+----------------+-----------------+--------------+--------------+----+
| ชิงร้อยชิงล้าน     | []              | เกมส์โชว์      | วันพุธ         | 7  |
|                |                 | ร่วมกับบมจ.    |              |    |
|                |                 | เวิร์คพอยท์     | เวลา         |    |
|                |                 | เอ็นเทอร์      | 22:25-00.25  |    |
|                |                 | เทนเมนท์      | น.           |    |
+----------------+-----------------+--------------+--------------+----+
| ภาษาปาร์ตี้       | []              | รายการเพลง   | วันจันทร์       | 7  |
|                |                 | ร่วมกับ บมจ.   |              |    |
| (ออกอากาศถึง    |                 | อาร์เอส       | เวลา         |    |
| มิ.ย.51)        |                 |              | 00:25-01:25  |    |
|                |                 |              | น.           |    |
+----------------+-----------------+--------------+--------------+----+
| เกมกระทะเล็ก    | []              | รา           | วันพุธ         | 7  |
|                |                 | ยการสำหรับเด็ก |              |    |
| (ออกอากาศถึง    |                 |              | เวลา         |    |
| มิ.ย.51)        |                 |              | 16.30-17:00  |    |
|                |                 |              | น.           |    |
+----------------+-----------------+--------------+--------------+----+
| จอมซนมนตรา 2   | []              | การ์ตูนผจ      | วันพุธ         | 7  |
|                |                 | ญภัยแฝงคติธรรม |              |    |
|                |                 |              | เวลา         |    |
|                |                 |              | 16.30-17.00  |    |
|                |                 |              | น.           |    |
+----------------+-----------------+--------------+--------------+----+
| เกมซ่า ผ้ากันเปื้อน | []              | ราย          | วันพฤหัสบดี     | 7  |
|                |                 | การแข่งขันทำงา |              |    |
|                |                 | นบ้านสำหรับเด็ก | เวลา         |    |
|                |                 |              | 16:30-17:00  |    |
|                |                 |              | น.           |    |
+----------------+-----------------+--------------+--------------+----+
| แยมปังจอมพลัง    | []              | การ์ตูน        | วันเสาร์-อาทิตย์ | 7  |
|                |                 | แอนนิเมชั่น     |              |    |
| (ม.ค.51 –      |                 |              | เวลา         |    |
| เม.ย. 51)      |                 |              | 18.00-18.15  |    |
|                |                 |              | น.           |    |
+----------------+-----------------+--------------+--------------+----+

+----------------+-----------------+--------------+--------------+----+
| ชื่อรายการ       | สัญญลักษณ์         | รูปแบบรายการ  | วัน-เวลา      | ช  |
|                |                 |              |              | ่อง |
|                | ประจำรายการ     |              | ใ            |    |
|                |                 |              | นการออกอากาศ |    |
+----------------+-----------------+--------------+--------------+----+
| ป้อนรักลูกน้อย /   |                 | สารคดี 1 นาที  | วันอาทิตย์      | 7  |
| รักษ์เจ้าพระยา /  |                 |              |              |    |
| บ้านสวยด้วยรัก /  |                 |              | เวลา         |    |
| ทำดีด้วยใจ       |                 |              | 09:14-09:15  |    |
|                |                 |              | น.           |    |
+----------------+-----------------+--------------+--------------+----+
| คลื่นฝันวันรัก      | []              | Sit Com      | วันเสาร์-อาทิตย์ | 9  |
|                |                 |              |              |    |
| (เริ่มออกอากาศ   |                 |              | เวลา 21.00 - |    |
| พ.ย. 51)       |                 |              | 22.00 น.     |    |
+----------------+-----------------+--------------+--------------+----+
| เส             | []              | รายง         | วันจันทร์-      | T  |
| ้นทางสู่ทำเนียบขาว |                 | านข่าวการเลือก | วันเสาร์       | NN |
|                |                 | ตั้งปร         |              |    |
| (23 ต.ค. 51 –  |                 | ะธานาธิบดีสหรัฐ | เวลา 20.00 - |    |
| 7 พ.ย.51)      |                 |              | 20.30 น.     |    |
+----------------+-----------------+--------------+--------------+----+

(2) การตลาดและภาวะการแข่งขัน

2.1 กลยุทธ์ทางการตลาด

 บริษัทกำหนดกลยุทธ์การดำเนินธุรกิจดังนี้

-   การสร้างสรรค์และพัฒนารายการอย่างมีคุณภาพ

การสร้างสรรค์และพัฒนารายการให้มีคุณภาพ ถือเป็นหัวใจสำคัญยิ่งของบริษัท
การดำเนินการพัฒนาปรับปรุงเนื้อหาสาระและความบันเทิงของรายการ จะกระทำอย่างเป็นระบบ
ทั้งรายการปัจจุบันที่มีอยู่ และรวมถึงการพัฒนารูปแบบรายการใหม่ เพื่อรองรับปริมาณงานในอนาคต
โดยอาศัยข้อมูลจากการวิจัยทางการตลาดในการประเมินความต้องการและพฤติกรรมของผู้บริโภค
เน้นความต้องการของประชาชนเป็นหลัก (Customer Centric)
เพื่อให้สามารถผลิตรายการให้ได้รับความนิยมจากประชาชนโดยตลอด
และเปิดกว้างด้านการร่วมมือกับพันธมิตรที่มีศักยภาพสูง
ในการร่วมผลิตรายการโทรทัศน์ที่ตรงตามความต้องการของผู้ชมที่หลากหลาย

ดังนั้นบริษัทให้ความสำคัญในด้าน “คุณค่าทรัพยากรมนุษย์” และพร้อมสนับสนุนให้เกิดการเรียนรู้
กล้าคิดกล้าทำ สร้างสรรค์และพัฒนารายการในรูปแบบแปลกใหม่ เพื่อสร้างสรรค์งานที่ดีมีคุณภาพ

-   การจัดจำหน่ายและการส่งเสริมการจัดจำหน่าย

การจัดจำหน่ายและการส่งเสริมการจัดจำหน่าย บริษัทมีความยืดหยุ่นสูง
และเน้นให้ความสำคัญและความเสมอภาคกับลูกค้าทุกระดับอย่างเท่าเทียมกัน
โดยมีการจัดการขายหลากหลายรูปแบบทั้งแบบมาตรฐานที่เป็นแบบแพ็กเกจ (Package) เช่น
แพ็กเกจเฉพาะรายการ แพ็กเกจคละรายการที่มีกลุ่มเป้าหมายเดียวกัน
หรือปรับเปลี่ยนตามความต้องการของลูกค้า (Tailor Made) เป็นต้น
โดยตอบสนองความต้องการอย่างรวดเร็ว
เพื่อให้บรรลุเป้าหมายอย่างมีประสิทธิภาพเกินความคาดหวังของลูกค้า

อีกทั้งสร้างสรรค์กิจกรรมพิเศษแล้วนำเวลาโฆษณาที่มีมาใช้ให้เกิดประโยชน์สูงสุด
พร้อมทั้งการสนับสนุนในการวางแผนกลยุทธ์การสื่อสารการตลาดและการประชาสัมพันธ์ให้กับลูกค้าบางรายที่มีความต้องการอีกด้วย
โดยเน้นกระบวนการทำงานร่วมกันอย่างมืออาชีพและเสมือนเป็นเจ้าของสินค้านั้น

-   การกำหนดราคาโฆษณา

การกำหนดราคาโฆษณา บริษัทเน้นนโยบาย “ เป็นธรรม” อัตราค่าโฆษณาทุกประเภทรายการ
บริษัทจะพิจารณาจากความนิยมของแต่ละรายการ สถานีโทรทัศน์ที่ออกอากาศ
และช่วงเวลาที่ออกอากาศ ซึ่งจะมีการเปรียบเทียบราคาตลาด
และกำหนดเป็นอัตราที่สามารถแข่งขันได้กับคู่แข่งในอุตสาหกรรม
และตอบสนองความคุ้มค่าในการซื้อของลูกค้า และบริษัท
ยังเน้นในเรื่องการรักษาความสัมพันธ์อันดีในระยะยาวเป็นสำคัญ

ช่องทางการจำหน่าย แบ่งออกได้เป็น 2 ประเภท

1.  ขายผ่านบริษัทตัวแทนจำหน่ายเวลาโฆษณา (Media Agency)

2.  ขายตรงให้กับลูกค้าบริษัททั่วไป ซึ่งเป็นเจ้าของสินค้าหรือบริการต่างๆ (Direct Customer)

บริษัทมีฝ่ายการตลาดและการขาย
ทำหน้าที่นำเสนอแพ็กเกจการขายเวลาโฆษณาของแต่ละรายการของบริษัทให้กับลูกค้า
ทั้งการขายผ่านบริษัทตัวแทนจำหน่ายเวลาโฆษณา (Media Agency)
และการขายตรงให้กับลูกค้าบริษัททั่วไปซึ่งเป็นเจ้าของสินค้าหรือบริการต่างๆ (Direct
Customer)

ลักษณะลูกค้า

  ลูกค้าของบริษัท ได้แก่ บริษัทตัวแทนจำหน่ายเวลาโฆษณา และลูกค้าบริษัททั่วไป
  และหน่วยงานองค์กรภาครัฐ โดยมีสัดส่วนประมาณ 90:10 สำหรับลูกค้าที่เป็น Media Agency
  นั้น มูลค่าการจำหน่ายแต่ละรายจะต่างกันไปในแต่ละปี ขึ้นอยู่กับจำนวนและลักษณะลูกค้าของ
  Media Agency แต่ละแห่งว่าจะตรงกับรูปแบบรายการของบริษัทหรือไม่
  อย่างไรก็ตามบริษัทไม่มียอดการจำหน่ายแก่ลูกค้ารายใดเกินร้อยละ 30 เป็นเวลา 3 ปีติดต่อกัน
  ดังนั้นจึงไม่มีผลกระทบต่อการสูญเสียลูกค้ารายหนึ่งรายใดมากนัก

สัดส่วนของลูกค้ารายใหญ่ 10 รายแรกในระยะ 3 ปีที่ผ่านมา

  ปี 2551 ปี 2550 ปี 2549

  มูลค่า มูลค่า มูลค่า

  (ล้านบาท) % (ล้านบาท) % (ล้านบาท) %

ลูกค้ารายใหญ่ 10 รายแรก 444.19 54.50 474.23 65.40 419.28 63.95

อื่นๆ 348.12 45.50 250.86 34.60 236.39 36.05

รวมมูลค่าการจำหน่ายทั้งหมด 792.31 100.00 725.09 100.00 655.67 100.00

2.2 ภาวะการแข่งขันและแนวโน้มอุตสาหกรรม

 

 อุตสาหกรรมโฆษณา

ในปี 2551 สภาพเศรษฐกิจของประเทศโดยรวม มีปัจจัยลบหลายประการ อาทิ
ความขัดแย้งทางการเมือง ความผันผวนของราคาน้ำมันในตลาดโลก วิกฤตทางการเงินในสหรัฐ
ซึ่งได้ลุกลามเป็นวิกฤตเศรษฐกิจโลก ส่งผลกระทบต่อประเทศไทยในภาคธุรกิจและอุตสาหกรรมต่างๆ
ขณะที่รายได้หรือกำลังซื้อของประชาชนผู้บริโภคอยู่ในภาวะถดถอยลง มีการเลิกจ้าง
และก่อให้เกิดปัญหาการว่างงานในช่วงปลายปี 2551 และอาจส่งผลกระทบในอนาคตด้วย
ทำให้เศรษฐกิจโดยรวมของประเทศในปี 2551 มีอัตราการเติบโตเพียงร้อยละ 4.0
ต่ำกว่าปีที่ผ่านมา ซึ่งมีอัตราการเติบโตร้อยละ 4.6

อุตสาหกรรมสื่อโทรทัศน์ ถือได้ว่าเป็นธุรกิจอีกประเภทหนึ่ง
ที่มีผลกระทบตามกระแสของสภาวะเศรษฐกิจของประเทศ
ในรูปของงบประมาณค่าใช้จ่ายโฆษณาประชาสัมพันธ์สินค้าหรือบริการของแต่ละธุรกิจ อย่างไรก็ตาม
สื่อโทรทัศน์ยังคงเป็นสื่อหลักที่ลูกค้าให้ความสำคัญในการใช้งบประมาณโฆษณาสินค้าและบริการ
เพราะถือได้ว่าเป็นสื่อที่สามารถเข้าถึงประชาชนจำนวนมาก ครอบคลุมทั่วประเทศได้อย่างรวดเร็ว
โดยมีส่วนแบ่งตลาดสำหรับการโฆษณาผ่านสื่อโทรทัศน์ในปี 2551 สูงถึงร้อยละ 57.14
ของมูลค่าตลาดรวม
แต่หากเทียบเป็นอัตราการเติบโตของมูลค่าการโฆษณาผ่านสื่อโทรทัศน์ลดลงจากปี 2550 ถึงร้อยละ
4.40 ทั้งนี้เนื่องจากปัญหาเศรษฐกิจโดยรวมที่มีปัจจัยเชิงลบตามที่ได้กล่าวมาแล้ว

  ------------------- ---------- ---------- ---------- ---------- -----------
                      ปี 2551                ปี 2550                %

  สื่อ                  (ล้านบาท)   สัดส่วน (%)  (ล้านบาท)   สัดส่วน (%)  เปลี่ยนแปลง

  1. โทรทัศน์           51,136     57.14      53,491     58.12      -4.40

  2. หนังสือพิมพ์         15,288     17.08      15,809     17.18      -3.30

  3. วิทยุ              6,933      7.75       6,318      6.86       9.73

  4. นิตยสาร           5,823      6.51       6,067      6.59       -4.02

  5. ภาพยนตร์          4,173      4.66       4,341      4.72       -3.87

  6. อื่น ๆ             6,136      6.86       6,007      6.53       2.15

  รวม                 89,488     100.00     92,035     100.00     -2.77
  ------------------- ---------- ---------- ---------- ---------- -----------

ที่มา : เอซี นีลเส็น มีเดีย รีเสิร์ช

[]

ที่มา : เอซี นีลเส็น มีเดีย รีเสิร์ช

  สถานีโทรทัศน์ประเภทฟรีทีวี

ปัจจุบันมีผู้ประกอบการโทรทัศน์ที่ให้บริการแก่ผู้ชมทั่วประเทศโดยไม่คิดมูลค่าหรือฟรีทีวี (Free TV)
ทั้งสิ้น 6 สถานี คือ ช่อง 3 ช่อง 5 ช่อง 7 ช่อง 9 ช่อง NBT และช่องทีวีไทย
ซึ่งเป็นทีวีสาธารณะแบบไม่มีโฆษณา ส่งผลให้ส่วนแบ่งตลาดของสถานีโทรทัศน์เปลี่ยนไป
ทำให้ผู้ประกอบการโทรทัศน์มีความจำเป็นอย่างยิ่งที่ต้องปรับปรุงและดูแลคุณภาพรายการอย่างสม่ำเสมอ

สถานีโทรทัศน์ที่มีส่วนแบ่งตลาดสูงสุดยังคงเป็นสถานีโทรทัศน์สีกองทัพบกช่อง 7 มีส่วนแบ่งตลาดสูงสุด
ร้อยละ 30 รองลงมาคือไทยทีวีสีช่อง 3 ร้อยละ 26 ช่อง 5 ร้อยละ 19 และช่อง 9 ร้อยละ 18
ตามลำดับ
ซึ่งจะพบว่าในปีที่ผ่านมาแต่ละสถานีมีการปรับผังรายการเพื่อแย่งชิงส่วนแบ่งตลาดทั้งช่วงไพร์มไทม์
(Prime time) และนอกไพร์มไทม์ (Non-prime time)
โดยที่ผ่านมาสถานีโทรทัศน์สีกองทัพบกช่อง 7 มีส่วนแบ่งตลาดในช่วงไพร์มไทม์มากที่สุด
ส่วนช่วงนอกไพร์มไทม์สถานีโทรทัศน์สีกองทัพบกช่อง 7 และไทยทีวีสีช่อง 3
ประสบความสำเร็จมากกว่าช่องอื่นๆ

ส่วนแบ่งตลาดของสถานีโทรทัศน์ในปี 2551

[]

  ที่มา : เอซี นีลเส็น มีเดีย รีเสิร์ช

ปัจจัยสำคัญที่เป็นตัวกำหนดการเติบโตของธุรกิจการจัดทำรายการโทรทัศน์ มีดังนี้คือ

1. การได้เวลาออกอากาศจากสถานีโทรทัศน์ฟรีทีวี โดยเฉพาะช่วงเวลาไพร์มไทม์ (Prime
time) ยังคงถือเป็นปัจจัยหลักแห่งความสำเร็จที่สำคัญยิ่ง เพราะหากไม่ได้รับ หรือถูกจำกัด
หรือถูกถอดถอนรายการโทรทัศน์ อันเนื่องจากปัจจัยต่างๆ
จะสร้างความกระทบกระเทือนอย่างสูงต่อรายได้ของผู้ผลิตรายการโทรทัศน์นั้นๆ

2. ความสามารถในการสร้างสรรค์รูปแบบรายการที่ดีมีคุณภาพ ตรงกับความต้องการและรสนิยมผู้ชม
รายการ ตลอดจนตรงกับพฤติกรรมของผู้ชมในแต่ละช่วงเวลา ส่งผลให้การตอบรับจากผู้ชม (TV
Rating) ของรายการพุ่งสูงขึ้น จะนำมาซึ่งรายได้จากค่าโฆษณา
ดังนั้นการผลิตรายการโทรทัศน์จำต้องพิจารณาถึงสิ่งต่างๆ ดังนี้

2.1 ความต้องการ รสนิยม และพฤติกรรมของกลุ่มเป้าหมายในช่วงเวลานั้นๆ

2.2 เนื้อหาและรูปแบบของรายการ (เพื่อความแตกต่าง สร้างความได้เปรียบเชิงการแข่งขัน)

2.3 คุณภาพของรายการ

  2.4 การควบคุมงบประมาณการผลิตได้อย่างเหมาะสม

2.5 การประชาสัมพันธ์ให้เกิดการรับรู้อย่างกว้างขวาง

ดังนั้นจะเห็นได้ว่าปัจจัยสำคัญที่มีผลต่อการเติบโตของธุรกิจผู้ผลิตรายการโทรทัศน์ (Content
Provider) คือการได้รับเวลาออกอากาศจากสถานีโทรทัศน์ฟรีทีวี
และความสามารถในการสร้างสรรค์รูปแบบรายการที่ดีมีคุณภาพ ตรงกับความต้องการ รสนิยม
และพฤติกรรมผู้ชมรายการในแต่ละช่วงเวลา
ซึ่งจะส่งผลให้รายการได้รับความนิยมจากผู้ชมรายการสูง (TV Rating)
ผลจะนำมาซึ่งรายได้ที่เหมาะสมกับความนิยมจากค่าโฆษณา
ทำให้บริษัทสามารถดำเนินธุรกิจได้อย่างยั่งยืน

โอกาสทางอุตสาหกรรม

1. เม็ดเงินโฆษณาอาจจะมีโอกาสเพิ่มมากขึ้น ด้วยส่วนแบ่งตลาดของสถานีโทรทัศน์ลดลงเหลือเพียง
5 สถานี (เนื่องจากทีวีไทย เปลี่ยนเป็นทีวีสาธารณะไม่มีโฆษณา)
ทำให้เกิดภาวะการณ์แข่งขันของสถานีโทรทัศน์เพิ่มขึ้น โดยเฉพาะด้านคุณภาพของรายการ
เนื่องจากกระแสความนิยมของผู้บริโภคที่มีการเปลี่ยนแปลงอยู่ตลอดเวลา

2. การก้าวหน้าทางเทคโนโลยีส่งผลต่อค่านิยมของสังคมและวัฒนธรรมไทย
ผู้บริโภคมีสิทธิเลือกบริโภคสื่อตามไลฟ์สไตล์ของตนเอง
ดังนั้นผู้ผลิตรายการโทรทัศน์จำต้องสรรหาช่องทางทางเลือกหลากหลายรองรับความต้องการของผู้ชมที่เปลี่ยนแปลงไป

3. จากพระราชบัญญัติ การประกอบกิจการกระจายเสียงและกิจการโทรทัศน์ พ.ศ. 2551 มาตรา
28 อนุญาตให้ธุรกิจโทรทัศน์ประเภทบอกรับสมาชิกหรือที่เรียกว่า “เคเบิลทีวี”
จัดหารายได้จากการโฆษณาได้ กระตุ้นให้เกิดอุปสงค์ขึ้น ส่งผลให้มูลค่าของรายการโทรทัศน์
(Content) เพิ่มค่าขึ้นทันที โดยเฉพาะรายการโทรทัศน์ที่เคยได้รับความนิยมสูงเช่น ละคร เป็นต้น
ทำให้ธุรกิจผลิตรายการโทรทัศน์มีแนวโน้มการเติบโต

4. นอกจากนั้นการเปิดให้มีช่องสถานีมากขึ้น
ทำให้ค่าเช่าเวลาออกอากาศมีแนวโน้มที่ลดลงเป็นผลดีต่อผู้จัดทำรายการโทรทัศน์
เพราะจะทำให้ต้นทุนการประกอบการลดลง

  อุปสรรคทางอุตสาหกรรม

1.  การเปิดทีวีเสรี ก่อให้เกิดการแข่งขันเต็มรูปแบบ และอาจจะทำให้ทุนจากต่างชาติ
    ไหลเข้ามาลงทุนในอุตสาหกรรมสื่อโทรทัศน์มากขึ้น ด้วยความพร้อมในหลายด้านอาทิ
    เทคโนโลยี เงินทุน ประสบการณ์และความชำนาญของบุคลากร ทำให้ธุรกิจอาจเปลี่ยนมือ

2.  กฎระเบียบทางด้านภาษีหรือค่าตอบแทนภาครัฐที่มีเพื่อกำหนดขอบเขตอุตสาหกรรมอย่างเข้มงวด
    อาจจะทำให้ผู้ประกอบการใหม่ไม่สามารถแข่งขันได้อย่างเสรี

3.  จากการเปลี่ยนแปลงของการบริโภคสื่อ อาจส่งผลให้สื่อเดิมเช่น โทรทัศน์ วิทยุ นิตยสาร
    เป็นต้น มีสื่อทางเลือกใหม่มาทดแทน ส่งผลต่อความนิยมของผู้ชมลดลง

ปัจจัยภายนอกที่มีผลกระทบต่ออุตสาหกรรมในปัจจุบันและอนาคต

1. ปัจจัยทางด้านภาวะเศรษฐกิจ

อุตสาหกรรมทางด้านสื่อทีวี เป็นอุตสาหกรรมที่อาจได้รับผลกระทบจากปัจจัยทางด้านเศรษฐกิจ
ซึ่งหากเป็นช่วงภาวะเศรษฐกิจตกต่ำ อำนาจซื้อของผู้บริโภคลดลง ธุรกิจได้รับผลกระทบ
เจ้าของผลิตภัณฑ์จะใช้จ่ายงบประมาณด้านโฆษณาน้อยลง ในขณะที่หากภาวะเศรษฐกิจฟื้นตัว
ธุรกิจมีการเจริญเติบโต งบประมาณด้านการโฆษณาก็จะมีการใช้จ่ายเพิ่มขึ้นตามไปด้วย

2. ปัจจัยทางด้านการเปลี่ยนแปลงรสนิยมของผู้บริโภค

รสนิยมของผู้บริโภคมีการเปลี่ยนแปลงตามยุคสมัย
ขณะเดียวกันพฤติกรรมของผู้บริโภคเปลี่ยนไปตามปัจจัยของการศึกษาและอายุ
การพัฒนาทางด้านเทคโนโลยีทำให้ความต้องการทางด้านคุณภาพให้เทียบเท่ากับต่างประเทศเพิ่มมากขึ้น
ซึ่งมีผลต่ออุตสาหกรรมบันเทิงทั้งในแง่บวกและลบ
โดยในแง่บวกคือทำให้มีการแข่งขันในการพัฒนาคุณภาพมากขึ้น
ส่วนในแง่ลบคือธุรกิจมีความเสี่ยงในการลงทุนสูงขึ้น

3. ปัจจัยด้านนโยบายภาครัฐ

นโยบายภาครัฐ ซึ่งอาจส่งผลกระทบต่อการโฆษณาผ่านสื่อโทรทัศน์ อาทิ เช่น
การจัดให้มีคู่มือการจัดระดับความเหมาะสมของรายการโทรทัศน์
การควบคุมการออกอากาศสินค้าแอลกอฮอล์ เป็นต้น

4. ปัจจัยด้านเทคโนโลยี

การพัฒนาทางด้านเทคโนโลยี
ได้มีบทบาทสำคัญต่อความก้าวหน้าของอุตสาหกรรมในการพัฒนาคุณภาพในการผลิต
จากการแข่งขันทางด้านคุณภาพที่เพิ่มมากขึ้นและการเข้ามาของธุรกิจ Pay TV หรือ TV on
Demand
การให้ความสำคัญกับการพัฒนาคุณภาพในการผลิตถือเป็นปัจจัยสำคัญต่อการอยู่รอดของผู้ประกอบการ

สภาพการแข่งขันในอุตสาหกรรมและส่วนแบ่งการตลาด

ในภาวะเศรษฐกิจชะลอตัวและความไม่แน่นอนของสถานการณ์ทางการเมือง
ธุรกิจผลิตรายการโทรทัศน์มีการแข่งขันกันมากขึ้น โดยเฉพาะด้านคุณภาพ ทำให้ปี 2551
ผู้ผลิตรายการทั้งรายเล็กและรายใหญ่ จะต้องทำงานร่วมกับสถานีโทรทัศน์มากขึ้น
เพื่อให้สอดคล้องกับนโยบายของแต่ละสถานี ส่วนทางด้านผู้ประกอบการสถานีโทรทัศน์
ก็ได้มีการปรับเปลี่ยนผังการออกอากาศเพื่อจะเพิ่มส่วนแบ่งทางการตลาดอันนำมาซึ่งรายได้ค่าโฆษณาที่มากขึ้น

อย่างไรก็ตามในปี 2551 ภายหลังการเปลี่ยนสถานีโทรทัศน์ทีไอทีวีเป็นสถานีโทรทัศน์ทีวีไทย
(ทีวีสาธารณะเต็มรูปแบบ)
เม็ดเงินโฆษณาก็กระจายไหลเข้าสู่สถานีโทรทัศน์ที่คงมีอยู่ตามสัดส่วนความนิยมของสถานี
อย่างไรก็ตามผู้ประกอบการสถานีโทรทัศน์ไม่ได้มีการจัดสรรเวลาออกอากาศให้กับผู้ประกอบการเพิ่มหรือลดไปจากเดิมอย่างมีนัยสำคัญ
และผู้ประกอบการรายใหญ่ยังมิได้ปรับรูปแบบการดำเนินธุรกิจต่างจากปี 2550 มากนัก กล่าวคือ
ต่างยังคงดำเนินรูปแบบรายการโทรทัศน์ที่มีความถนัด เนื่องจากแต่ละบริษัทจะมีจุดเด่นที่แตกต่างกัน
ทั้งนี้จะพบว่าผู้ผลิตรายการโทรทัศน์ให้กับสถานีส่วนใหญ่จะเป็นผู้ผลิตรายการประเภทบันเทิง วาไรตี้
และละคร ส่วนรายการข่าวส่วนใหญ่สถานีโทรทัศน์จะเป็นผู้ดำเนินการเอง
และจุดนี้ถือเป็นก้าวใหม่ของวงการผู้ผลิตรายการโทรทัศน์ ที่บริษัท มีเดีย ออฟ มีเดียส์ จำกัด
(มหาชน) เล็งเห็นโอกาสและกล้าเป็นผู้เริ่มนำเสนอรายการข่าวแนวใหม่ “รายการเจาะเกาะติด”
เพื่อต้องการตอบสนองความต้องการของผู้บริโภคที่ต้องการรับรู้ข่าวที่
เจาะ-เกาะ-ติดสถานการณ์ร้อนๆ ที่อยู่ในความสนใจของประชาชนทั้งในและนอกประเทศ
อย่างเป็นกลาง รอบด้าน นับเป็นการสร้างทางเลือกใหม่ให้กับผู้ชม

ความยาก/ง่ายที่จะมีคู่แข่งรายใหม่

ธุรกิจโทรทัศน์เป็นธุรกิจที่มีมูลค่าทางการตลาดค่อนข้างสูงและมีการแข่งขันสูง
แต่มีผู้ผลิตรายใหญ่ที่เป็นผู้นำตลาดอยู่เพียงไม่กี่รายที่มีประสบการณ์และสร้างชื่อเสียงมาเป็นเวลานาน
ได้รับความเชื่อมั่นและไว้วางใจทั้งจากสถานีและลูกค้าว่าสามารถผลิตรายการที่ดีมีคุณภาพตอบสนองความต้องการของผู้ชมได้
จึงมีความได้เปรียบ นอกจากนี้ยังมีความสัมพันธ์ที่ดีกับผู้บริหารระดับสูงของสถานีโทรทัศน์
อีกทั้งยังมีเครื่องมืออุปกรณ์การผลิตที่มีประสิทธิภาพครบวงจร
และผู้ผลิตบางรายก็เป็นเจ้าของสถานีโทรทัศน์เองด้วย

ดังนั้นสำหรับผู้ผลิตรายย่อยและรายใหม่จึงมีโอกาสน้อยที่จะสามารถแย่งส่วนแบ่งการตลาดจากผู้ผลิตราย
เดิมได้ อีกทั้งต้องใช้เงินลงทุนที่ค่อนข้างสูง
ดังนั้นการเข้ามาใหม่ของผู้ผลิตรายใหม่จึงเป็นไปได้ไม่ง่ายนัก

 สินค้าทดแทน

ในแง่ผู้บริโภคนั้น การชมรายการโดยผ่านสื่อโทรทัศน์ด้วยเสาอากาศปกติ นับว่ามีต้นทุนที่ต่ำที่สุด
เนื่องจากเป็นฟรีทีวี ไม่มีค่าใช้จ่ายใดๆ อย่างไรก็ตามยังมีทางเลือกอื่นๆ
ที่สามารถทดแทนได้ในขณะนี้ ได้แก่ Home Entertainment, Pay TV หรือ Cable TV หรือ
Satellite TV รวมถึงการชมผ่าน Internet, TV on Mobile เป็นต้น

อำนาจต่อรองของผู้ซื้อ

จากภาวะเศรษฐกิจชะลอตัว ทำให้เกิดการแย่งชิงเม็ดเงินที่มีอยู่อย่างจำกัด
กลยุทธ์ทางด้านราคาจึงถูกนำมาใช้กันมากขึ้น
ลูกค้าซึ่งประกอบด้วยกลุ่มเจ้าของผลิตภัณฑ์และบริษัทตัวแทนจำหน่ายเวลาโฆษณา (Media Agency)
จึงมีทางเลือกและอำนาจในการต่อรองเพิ่มมากขึ้น
ซึ่งโดยส่วนใหญ่ลูกค้าจะเลือกสถานีที่จะออกอากาศ รายการที่มี Rating สูง และเป็นช่วงไพร์มไทม์
(Prime Time)

อำนาจต่อรองของผู้ขาย

ในที่นี้คือสถานีโทรทัศน์ต่างๆ ซึ่งปัจจุบันมีสถานีโทรทัศน์ที่เป็น Free TV อยู่เพียง 5 สถานีเท่านั้น
ลดลงจากปี 2550 จำนวน 1 สถานี โดยแต่ละสถานีจะเป็นผู้กำหนดนโยบายด้านบริหารเวลา
นโยบายด้านการออกอากาศ ตลอดจนนโยบายด้านราคาเวลา
สถานีโทรทัศน์จึงมีอำนาจในการต่อรองที่สูง โดยเฉพาะสถานีโทรทัศน์ที่มีผู้ชมรายการมาก
จะมีอำนาจในการกำหนดเงื่อนไขต่างๆ ทั้งทางด้านผังรายการ การถอดถอนรายการ
การเลือกผลิตรายการเอง รวมถึงนโยบายการกำหนดอัตราค่าเช่าเวลาสถานี
ในอนาคตหากภาครัฐมีการเปิดสัมปทานให้เอกชนสามารถทำทีวีเสรีได้
ก็จะทำให้มีสถานีที่เป็นทางเลือกเพิ่มมากขึ้น
ขณะเดียวกันต้นทุนในการดำเนินการของธุรกิจสื่อทีวีก็จะลดต่ำลง

(3) การผลิตหรือการจัดหาผลิตภัณฑ์เพื่อการจำหน่าย

 การผลิตรายการโทรทัศน์ มีต้นทุนหลักอันประกอบด้วย ค่าเช่าเวลาออกอากาศจากสถานีโทรทัศน์ ค่าใช้จ่ายเกี่ยวกับพนักงานฝ่ายผลิต ค่าพิธีกร เงินรางวัล และค่าใช้จ่ายในการผลิตต่างๆ เป็นต้น โดยมีขั้นตอนการจัดหาผลิตภัณฑ์และบริการ ดังนี้

 

1. ขั้นตอนการจัดหาสถานีโทรทัศน์และช่วงเวลาออกอากาศ

บริษัทจะทำการเช่าซื้อเวลาออกอากาศจากสถานีโทรทัศน์ต่างๆ โดยมีขั้นตอนการขอเช่าซื้อเวลา
ดังนี้

1.  ยื่นข้อเสนอรูปแบบรายการ

ยื่นเสนอรูปแบบรายการแก่สถานีโทรทัศน์ เพื่อขอเช่าเวลาออกอากาศ
โดยทั่วไปช่วงเวลาในการยื่นเสนอ
รูปแบบรายการนั้นอยู่ในระหว่างเดือนกันยายนถึงเดือนพฤศจิกายนของทุกปี
หรือปรับเปลี่ยนตามนโยบายผังรายการของแต่ละสถานี

2. สถานีพิจารณาอนุมัติ

แต่ละสถานีจะมีหลักเกณฑ์ในการพิจารณาแตกต่างกันไป ซึ่งหลักใหญ่ๆ ในการพิจารณา คือ
ประสบการณ์ของผู้ผลิตรายการ คุณภาพของรายการที่ผ่านมา รูปแบบ เนื้อหา
และคุณภาพของรายการว่าเหมาะสมกับเวลาสถานีหรือไม่ หรือถ้าเป็นรายการเดิม
จะทำการยื่นข้อเสนอขอต่อเวลา
ทางสถานีจะพิจารณาจากความสามารถในการจ่ายชำระหนี้ค่าเช่าเวลาและเรตติ้งของรายการ

3. การทำสัญญาและลักษณะการจ่ายชำระค่าเช่าเวลาออกอากาศ

แต่ละสถานีจะกำหนดลักษณะของสัญญาและวิธีการเก็บค่าเช่าเวลาต่างกัน
ปัจจุบันบริษัทจ่ายชำระค่าเช่าเวลาออกอากาศสำหรับแต่ละรายการ โดยชำระก่อนวันออกอากาศ

2. ขั้นตอนการผลิตรายการโทรทัศน์

การผลิตรายการโทรทัศน์จะเริ่มต้นจากการสร้างสรรค์รูปแบบรายการ
จากนั้นจึงกำหนดงบประมาณการผลิตและประสานงานการผลิต ในกรณีของการผลิตรายการวาไรตี้
หรือ เกมส์โชว์ ร้อยละ 80 - 90 จะถ่ายทำในสตูดิโอที่มีการเซ็ทฉาก
และอุปกรณ์ประกอบฉากไว้เรียบร้อยแล้ว หลังจากนั้นจะนำไปตัดต่อส่งให้ กบว.
เซ็นเซอร์และทำการออกอากาศ

ส่วนรายการสารคดี ซึ่งส่วนใหญ่จะเป็นการถ่ายทำนอกสถานที่
หลังจากที่ได้ทำข้อมูลและประสานงานการผลิตแล้วก็พร้อมที่จะถ่ายทำได้เลย โดยร้อยละ 90 - 95
จะเป็นการถ่ายทำนอกสถานที่จากนั้นจะนำมาตัดต่อ บันทึกเสียง แล้วนำออกอากาศ

ส่วนละคร นอกจากจะเตรียมความพร้อมด้านสถานที่ บทละคร อุปกรณ์การผลิตแล้ว
ยังต้องตระเตรียมนักแสดงให้พร้อมเพรียงกัน จึงจะสามารถถ่ายทำได้ จากนั้นจะนำมาตัดต่อ
บันทึกเสียงแล้วนำออกอากาศ

1.  ธุรกิจเคเบิลทีวี

(1) ลักษณะผลิตภัณฑ์หรือบริการ

เดือนตุลาคม 2551 บริษัทได้ขยายธุรกิจเป็นผู้ผลิตรายการบันเทิง (Content Provider)
ให้กับผู้ประกอบการโทรทัศน์ระบบบอกรับสมาชิก (Cable Operator) ภายใต้ชื่อ “มีเดีย
แชนแนล” (Media Channel) โดยกำหนดบุคลิกของรายการภายใต้คำว่า “ละครดัง หนังดี
ซีรี่ส์เด็ด” นำเสนอรายการประเภทละครดังที่เคยโด่งดังของสถานีโทรทัศน์สีกองทัพบกช่อง 7
ภาพยนตร์ต่างประเทศ และซีรี่ส์เด็ดจากเอเชีย ตลอดจนผลิตรายการรูปแบบต่างๆ
ตามความต้องการของลูกค้า (Tailor Made) และรายการต่างๆ ของช่อง
รวมทั้งดำเนินการบริหารการจำหน่ายเวลาโฆษณา
ด้วยยึดหลักการผลิตรายการที่ดีมีคุณภาพและมีลิขสิทธิ์ถูกต้อง เพื่อแพร่ภาพออกอากาศ 24
ชั่วโมงและมีการเข้ารหัสสัญญาณเพื่อป้องกันการละเมิดลิขสิทธิ์
ผู้ประกอบการโทรทัศน์ระบบบอกรับสมาชิกทั่วประเทศที่ได้รับกล่องรับสัญญาณภาพและเสียง
(Decoder Box) จากบริษัท จึงจะสามารถรับรายการช่อง Media Channel
แล้วนำไปส่งออกอากาศให้กับสมาชิกผู้รับชมในระดับครัวเรือนต่อไป

 (2) การกำหนดราคาโฆษณา

การกำหนดราคาโฆษณา บริษัทเน้นนโยบาย “ราคาเหมาะสม”
การกำหนดราคาขายโฆษณาอิงตามอัตราตลาด
และกำหนดอัตราที่สามารถแข่งขันได้กับคู่แข่งในอุตสาหกรรม
เพื่อตอบสนองความคุ้มค่าในการซื้อของลูกค้า
และบริษัทยังเน้นในเรื่องการรักษาความสัมพันธ์อันดีในระยะยาวเป็นสำคัญ

  (3) ช่องทางการจัดจำหน่าย

การจัดจำหน่ายและการส่งเสริมการจัดจำหน่าย มี 2 รูปแบบคือ
การขายผ่านบริษัทตัวแทนจำหน่ายเวลาโฆษณา (Media Agency)
และการขายตรงให้กับลูกค้าบริษัททั่วไปซึ่งเป็นเจ้าของสินค้าหรือบริการต่างๆ (Direct
Customer)
การขายมีความยึดหยุ่นสูงเน้นการจัดรูปแบบการขายตามความต้องการของลูกค้าเป็นหลัก (Tailor
Made) ทั้งด้านความคิดสร้างสรรค์รูปแบบรายการ
และการวางแผนสื่ออย่างผสมผสานลงตัวตามความต้องการของลูกค้า
เพื่อให้บรรลุเป้าหมายอย่างมีประสิทธิภาพอย่างรวดเร็วเกินความคาดหวังของลูกค้า
แต่อย่างไรก็ตามก็จะมีแพ็กเกจการขายมาตรฐานเป็นแบบเปรียบเทียบมูลค่าเสมอ

(4) การส่งเสริมการจัดจำหน่าย

การส่งเสริมการจัดจำหน่าย บริษัทได้กำหนดราคาขายเริ่มต้น
ในอัตราต่ำกว่าราคาตลาดของโทรทัศน์แบบฟรีทีวี เพื่อให้ลูกค้าได้มีโอกาสทดลองใช้บริการ
และยังพยายามหาวิธีการวัดผลความคุ้มค่าในอัตราส่วนที่ลงทุนร่วมกับลูกค้าอาทิ ชิ้นส่วน, SMS
เป็นต้น นอกจากผลความนิยมของรายการที่ได้จากการวัดเรตติ้งของ เอซี นีลเส็น มีเดีย รีเสิร์ช

โอกาสทางอุตสาหกรรม

1. จากพระราชบัญญัติ การประกอบกิจการกระจายเสียงและกิจการโทรทัศน์ พ.ศ. 2551 มาตรา
28 อนุญาตให้ธุรกิจโทรทัศน์ประเภทบอกรับสมาชิกหรือที่เรียกว่า “เคเบิลทีวี”
จัดหารายได้จากการโฆษณาได้ ส่งผลให้ตลาดเคเบิลทีวีเติบโตแน่นอน

2. ปัญหาเศรษฐกิจถดถอย งบโฆษณาโดยรวมลดลง
นักวางแผนสื่อโฆษณาต้องสรรหาช่องทางเลือกใหม่ให้กับลูกค้าที่ใช้การวางแผนสื่อโฆษณาให้คุ้มค่า
เจาะกลุ่มเป้าหมายโดยตรง

3. การก้าวหน้าทางเทคโนโลยีส่งผลต่อค่านิยมของสังคมและวัฒนธรรมไทย
ผู้บริโภคมีสิทธิเลือกบริโภคสื่อตามไลฟ์สไตล์ของตนเอง
และความหลากหลายของเนื้อหารายการน่าจะตรงความต้องการของผู้บริโภค ยุคใหม่ใฝ่รู้

4. มูลค่าของรายการโทรทัศน์ (Content) เพิ่มค่าขึ้น
โดยเฉพาะรายการโทรทัศน์ที่เคยได้รับความนิยมสูง
ทำให้ธุรกิจผลิตรายการโทรทัศน์มีแนวโน้มการเติบโต เม็ดเงินโฆษณาอาจจะมีโอกาสเพิ่มมากขึ้น

  อุปสรรคทางอุตสาหกรรม

1.  กฎระเบียบและข้อบังคับต่างๆ
    ตามพระราชบัญญัติการประกอบกิจการกระจายเสียงและกิจการโทรทัศน์ฯ ยังไม่มีความชัดเจน
    และจำนวนของผู้ประกอบการยังคงจำกัดสิทธิเฉพาะผู้ประกอบการเดิม

2.  การเปิดทีวีเสรี ก่อให้เกิดการแข่งขันเต็มรูปแบบ
    และอาจจะทำให้ทุนจากต่างชาติไหลเข้ามาลงทุนในอุตสาหกรรมสื่อโทรทัศน์มากขึ้น
    ด้วยความพร้อมในหลายด้านอาทิ เทคโนโลยี เงินทุน
    ประสบการณ์และความชำนาญของบุคลากร ทำให้ธุรกิจอาจเปลี่ยนมือ

3.  กฎระเบียบทางด้านภาษีหรือค่าตอบแทนภาครัฐที่มีเพื่อกำหนดขอบเขตอุตสาหกรรมอย่างเข้มงวด
    และสูงจนเกิดไป อาจจะทำให้ผู้ประกอบการใหม่ไม่สามารถแข่งขันได้อย่างเสรี

4.  ความน่าเชื่อถือของผลลัพธ์จากการวัดผลความนิยมของรายการหรือจำนวนการเข้าถึงกลุ่มผู้ชมรายการ
    อาจจะทำให้ลูกค้าไม่กล้าซื้อโฆษณา
    แม้ว่าอัตราค่าโฆษณาเมื่อเทียบกับสื่ออื่นอาจจะราคาถูกก็ตาม

สภาพการแข่งขันในอุตสาหกรรมและส่วนแบ่งการตลาด

จากพระราชบัญญัติ การประกอบกิจการกระจายเสียงและกิจการโทรทัศน์ พ.ศ. 2551 มาตรา 28
อนุญาตให้ธุรกิจโทรทัศน์ประเภทบอกรับสมาชิกหรือที่เรียกว่า “เคเบิลทีวี”
จัดหารายได้จากการโฆษณาได้
กรอปกับภาวะเศรษฐกิจชะลอตัวและความไม่แน่นอนของสถานการณ์ทางการเมือง
ส่งผลให้เจ้าของสินค้าและบริการต้องลดงบประมาณด้านโฆษณาประชาสัมพันธ์ลงค่อนข้างมาก
และสรรหาช่องทางใหม่ๆ เป็นทางเลือกในการวางแผนโฆษณาสินค้าและบริการ
จึงเป็นโอกาสและจุดเปลี่ยนครั้งสำคัญของอุตสาหกรรมโทรทัศน์

ปัจจุบันมีผู้ประกอบการโทรทัศน์ระบบบอกรับสมาชิก “เคเบิลทีวี” ทั่วประเทศไทยกว่า 521 สถานี
จาก 230 ผู้ประกอบการซึ่งมีผู้ชมรายการโทรทัศน์ระบบบอกรับสมาชิกประมาณ 2.5
ล้านครัวเรือนหรือประมาณ 10 ล้านคน ขณะที่ทีวีดาวเทียมทั้งของบริษัท ทรู วิชั่นส์ จำกัด (มหาชน)
บริษัท สามารถวิศวกรรม จำกัด และบริษัทอื่นๆ มีประมาณ 1.2 ล้านครัวเรือนหรือประมาณ 3.7
ล้านคน (ที่มา : เอซี นีลเส็น มีเดีย รีเสิร์ช )

ลักษณะของช่องรายการที่นำเสนอในโทรทัศน์ระบบบอกรับสมาชิก “เคเบิลทีวี”
มีความชัดเจนและครอบคลุมทุกประเภทกลุ่มรายการ อาทิ ช่องข่าว ช่องภาพยนตร์ ช่องวาไรตี้
ช่องเพลง ช่องการศึกษา ช่องการ์ตูน ช่องรายการเด็ก ช่องแฟชั่น ช่องศาสนา เป็นต้น
โดยมีช่องรายการให้เลือกรับชมประมาณ 40-80 ช่อง
แต่ละช่องจะมีบุคลิกและลักษณะเฉพาะอย่างชัดเจน รูปแบบรายการมีทั้งรายการที่ผลิตในประเทศ
และรายการที่ผู้ประกอบการโทรทัศน์บอกรับสมาชิกดึงสัญญาณภาพผ่านระบบดาวเทียม
มาเรียงลำดับช่องตามความเหมาะสมแล้วนำส่งออกอากาศให้กับสมาชิกในระดับครัวเรือน

ผู้ประกอบการรายใหม่ โดยเฉพาะกลุ่มผู้ผลิตรายการโทรทัศน์ฟรีทีวีรายใหญ่
กำลังศึกษาค้นคว้าและประเมินสภาวะตลาดทางเลือกใหม่ “เคเบิลทีวี หรือ ทีวีดาวเทียม”
กันมากมาย และเชื่อว่าในอีก 1-2 ปีข้างหน้า
การแข่งขันจะรุนแรงเพิ่มขึ้นภายหลังการจัดตั้งคณะกรรมการพิจารณาการกระจายเสียงและวิทยุโทรทัศน์แห่งชาติ
มีความชัดเจนยิ่งขึ้นตามพระราชบัญญัติการประกอบกิจการกระจายเสียงและกิจการโทรทัศน์ พ.ศ.
2551

ความยาก/ง่ายที่จะมีคู่แข่งรายใหม่

ธุรกิจโทรทัศน์ระบบบอกรับสมาชิก น่าจะเปิดเป็นธุรกิจสตาร์ที่น่าสนใจมากในขณะนี้
ด้วยเม็ดเงินของอุตสาหกรรมโฆษณามีค่อนข้างสูง คาดว่าการแข่งขันจะสูงกว่าโทรทัศน์ฟรีทีวี
เหตุเพราะการลงทุนก่อตั้งสถานีโทรทัศน์ไม่สูงเท่าสถานีโทรทัศน์ฟรีทีวี
แต่ความสามารถและประสบการณ์ในการทำการตลาดและการขายคือกุญแจสำคัญของธุรกิจ
ด้วยการขายผ่านบริษัทตัวแทนจำหน่ายเวลาโฆษณา (Media Agency)
และการขายตรงให้กับลูกค้าบริษัททั่วไป (Direct Customer)
มักจะเลือกซื้อกับผู้ผลิตรายใหญ่ที่มีผลงานที่ดีมีคุณภาพ มีความคิดสร้างสรรค์
มีความรู้ความเข้าใจการตลาดและอุตสาหกรรมโฆษณาเป็นอย่างดี อีกทั้งธุรกิจนี้อาศัยความสัมพันธ์
ความเชื่อมั่น และไว้วางใจค่อนข้างสูง

ดังนั้นสำหรับผู้ผลิตรายย่อยและรายใหม่จึงมีโอกาสน้อยที่จะสามารถแย่งส่วนแบ่งการตลาด
ดังนั้นการเข้ามาใหม่ของผู้ผลิตรายใหม่จึงเป็นไปได้ไม่ง่ายนัก

 สินค้าทดแทน

ด้วยความบันเทิงประเภทโทรทัศน์ระบบบอกรับสมาชิก (Pay TV)
ผู้บริโภคต้องชำระราคาค่าสมาชิกรายเดือนประมาณเดือนละ 200-350 บาท
เพื่อแลกกับความบันเทิงที่หลากหลายจากรายการโทรทัศน์ หากรายการไม่ดี ไม่มีคุณภาพ
และเน้นการขายสินค้าหรือบริการของลูกค้า (ผู้ซื้อโฆษณา) มากเกินไป
ผู้ประกอบการโทรทัศน์ระบบบอกรับสมาชิกอาจจะไม่เลือกช่องรายการนำส่งออกอากาศให้กับสมาชิกในระดับครัวเรือนรับชม
หรือลูกค้าอาจจะยกเลิกการเป็นสมาชิกและเลือกรับชมความบันเทิงผ่านสื่อใหม่อื่นๆ อาทิ Home
Entertainment, Internet, TV on Mobile เป็นต้น

คุณภาพของรายการมีความสำคัญมาก อีกทั้งต้องผลิตรายการตามความต้องการของผู้บริโภค
เพราะโลกวันนี้เป็นโลกของ Customer Centric

อำนาจต่อรองของผู้ซื้อ

ด้วยโทรทัศน์ระบบบอกรับสมาชิกถือว่าเป็นสื่อใหม่สำหรับผู้ซื้อโฆษณา
แม้จะเป็นสื่อโทรทัศน์ที่น่าสนใจอยากลองใช้บริการ
แต่ความน่าเชื่อถือของผลลัพธ์ของการวัดผลความนิยมของรายการ
หรือจำนวนการเข้าถึงกลุ่มผู้ชมรายการ ทำให้ผู้ซื้อโฆษณาไม่กล้าซื้อโฆษณา
และใช้ประเด็นนี้เป็นอำนาจในการต่อรองราคา ด้วยเพราะไม่มั่นใจในการวัดความคุ้มค่า (Value
for Money) แม้ว่าอัตราค่าโฆษณาเมื่อเทียบกับสื่ออื่นอาจจะราคาถูกก็ตาม

ผู้ผลิตรายการจำต้องสรรหาวิธีการวัดผลอื่นๆ อาทิ การวิจัย การสอบถาม การจัดกิจกรรมชิงโชค
จำนวนข้อความสั้น (SMS) เป็นต้น ในการ tracking
ข้อมูลการเข้าถึงรายการและข้อมูลที่ผู้ซื้อต้องการสื่อสารถึงผู้บริโภค

อำนาจต่อรองของผู้ขาย

สำหรับผู้ผลิตรายการ ความคิดสร้างสรรค์ ราคาที่เหมาะสม และความรวดเร็วในการให้บริการ
การตอบสนองความต้องการเชิงการตลาดของลูกค้า ถือว่าเป็นปัจจัยสำคัญ
และนอกจากนี้การปรับเปลี่ยนจุดอ่อนของสื่อโทรทัศน์ฟรีทีวีน่าจะเป็นจุดแข็งของสื่อโทรทัศน์ระบบบอกรับสมาชิกก็ถือว่าเป็นการตอบสนองความต้องการของผู้ซื้อโฆษณาเช่นกัน

ด้วยตลาดของสื่อโทรทัศน์ระบบบอกรับสมาชิกยังมีมูลค่าสูงไม่มากนัก
ดังนั้นการบริหารจัดการต้นทุนการผลิตรายการ
และการขยายโอกาสในการเผยแพร่รายการที่ผลิตมากกว่าหนึ่งครั้ง
จึงมีความสำคัญต่อความสำเร็จของผู้ผลิตรายการมาก

3.3 ธุรกิจสนามกอล์ฟ

(1) ลักษณะผลิตภัณฑ์หรือบริการ

บริษัท เขาเขียวคันทรี่คลับ จำกัด เป็นบริษัทที่ดำเนินธุรกิจให้บริการสนามกอล์ฟ 27 หลุม
ตั้งอยู่ที่อำเภอศรีราชา จังหวัดชลบุรี มีธุรกิจอื่นๆ ที่เกี่ยวกับสนามกอล์ฟ คือ ภัตตาคาร ร้านโปรช็อป
บริการรถกอล์ฟให้เช่า และสนามซ้อม เปิดบริการทุกวันไม่มีวันหยุด
ราคาค่ากรีนฟีในหนึ่งปีแบ่งเป็นไฮซีซั่น 4 เดือน (เดือนพฤศจิกายนถึงเดือนกุมภาพันธ์) โลว์ซีซั่น 8
เดือน (เดือนมีนาคมถึงเดือนตุลาคม)

(2) การตลาดและภาวะการแข่งขัน

เนื่องจากในจังหวัดชลบุรีและจังหวัดใกล้เคียงมีสนามกอล์ฟเปิดให้บริการเป็นจำนวนมาก
จึงมีการแข่งขันระหว่างสนามกอล์ฟสูง ซึ่งอาจส่งผลกระทบต่อรายได้ของบริษัท อย่างไรก็ตาม
บริษัทได้จัดให้มีกิจกรรมการส่งเสริมการจัดจำหน่ายในบางช่วง เพื่อเพิ่มรายได้ของบริษัท
โดยเฉพาะในช่วงโลว์ซีซั่น

(3) การจัดหาผลิตภัณฑ์หรือบริการ

ทางสนามได้จัดการดูแลบำรุงสนามกอล์ฟและกรีน ให้อยู่ในสภาพที่ดีเยี่ยม
รวมทั้งมีสิ่งอำนวยความสะดวกให้กับนักกอล์ฟมากมาย อาทิเช่น กรีนซ้อมพัตต์ สนามไดรฟ์กอล์ฟ
คลับเฮ้าส์ และภัตตาคาร เป็นต้น

0.  3.4 ธุรกิจโทรทัศน์ดาวเทียม

ปัจจุบัน บริษัทได้ยกเลิกการทำสถานีโทรทัศน์ดาวเทียม “ที แชนแนล” (T Channel)
และเปลี่ยนมาดำเนินการในรูปแบบการรับจ้างผลิตรายการช่องสถานีลูกทุ่งให้กับ บริษัท ทรู วิชั่นส์
จำกัด (มหาชน) และบริษัท ทรู วิชั่นส์ เคเบิ้ล จำกัด (มหาชน)
โดยยังคงรูปแบบรายการเกี่ยวกับเพลงลูกทุ่ง เหมือนสถานีโทรทัศน์ดาวเทียม “ที แชนแนล”
ซึ่งปัจจุบันออกอากาศทางทรู วิชั่นส์ ช่อง 31